Հանդիպման տեւողութեան Նորին Սրբութիւնը գոհունակութեամբ ընդգծեց, որ հայրենիքի անկախութեան պայմաններուն ներքեւ ներկայիս Հայաստանեայց Առաքելական Եկեղեցին վերազարթօնք կ՚ապրի եւ կը վերականգնուի իր տէրունաւանդ առաքելութեան զանազան ոլորտներուն մէջ։ Ան հաստատեց, որ հայ եկեղեցականներու նուիրեալ սպասաւորութեան շնորհիւ բազում հոգեշահ իրագործումներով կը պայծառանայ ժողովուրդի հոգեւոր կեանքը։